Diari Oficial de la Generalitat Valenciana


Sumari del DOGV 2239, del 05-04-1994 (1994/831038)

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc de col.laboració entre la Generalitat Valenciana i Iberdrola.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2239

Data del DOGV
:   05-04-1994

Secció del DOGV
:   ALTRES DISPOSICIONS

Número del document
:   1994/831038


Data del document
:   21-03-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc de col·laboració entre la Generalitat Valenciana i Iberdrola. [94/2038]  
Subscrit, després de la tramitació prèvia reglamentària, entre la Generalitat Valenciana i Iberdrola, el dia 28 d'octubre de 1993, un conveni marc de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0016/94, i que figura com a annex d'aquesta resolució.  
València, 21 de març de 1994.- El director general de Relacions amb les Corts i del Secretariat del Govern.  
Conveni marc de col·laboració subscrit entre la Generalitat   
Valenciana i Iberdrola  
València, 28 d'octubre de 1993  
Reunits  
D'una banda, el Sr. Joan Lerma i Blasco, que actua en representació del govern de la Generalitat Valenciana, del qual és president.  
I, d'altra banda, el Sr. íÑigo Oriol i Ibarra, que actua en representació d'Iberdrola, de la qual és president.  
Ambdues parts es reconeixen mútuament la capacitat necessària per a signar aquest conveni i  
EXPOSEN  
Primera  
Que el govern de la Generalitat Valenciana té entre els seus objectius fomentar el desenvolupament econòmic a la seua comunitat autònoma, raó per la qual planifica i porta endavant de forma continuada activitats encaminades a la seua promoció.  
Segona  
Que Iberdrola té establert entre els seus objectius donar suport al desenvolupament econòmic i social de les comunitats on desenvolupa la seua activitat.  
Tercera.   
Que com a concreció d'aquests objectius, Iberdrola ha dissenyat un Pla d'Actuació Regional a la Comunitat Valenciana, per tal de col·laborar a aquest desenvolupament.  
Quarta.   
Que, donat que vol establir la cooperació que facilite assolir els objectius de cada part i potencie els resultats favorables per a l'entorn econòmic de la Comunitat Valenciana, dins l'àmbit del desenvolupament regional, acorden aprovar aquest conveni marc de col·laboració, sotmès a les següents  
Estipulacions  
Primera.   
L'objectiu d'aquest conveni és fomentar la cooperació entre el Govern de la Generalitat i Iberdrola, en activitats de foment del desenvolupament regional, dins el marc recollit en el Pla d'Actuació d'Iberdrola a la Comunitat Valenciana (annex I), que es podrà fer extensiu, de comú acord, a altres projectes amb la mateixa finalitat.  
Segona.   
L'àmbit d'aplicació d'aquest conveni comprèn les activitats de foment de desenvolupament regional, en el sentit més ampli, raó per la qual se'n determinen les línies d'actuació preferents orientades a la promoció empresarial i col·laboració amb ens i institucions de desenvolupament, en les següents:  
- Suport a la formació empresarial.  
- Foment de la innovació i noves tecnologies.  
- Activitats de teixits empresarials.  
- Potenciació del finançament, consultoria i informació.  
- Col·laboració amb ens de desenvolupament, institucions i empreses.  
Tercera.   
Ambdues parts s'informaran mútuament de les activitats que vagen a realitzar a la Comunitat Valenciana en l'àmbit descrit, i establiran un sistema de comunicació amb aquesta finalitat.  
Quarta.   
Per mitjà d'aquest conveni marc, les parts se comprometen a col·laborar activament per tal d'aconseguir la màxima integració entre els projectes que figuren en el Pla d'Actuació d'Iberdrola a la Comunitat Valenciana i els que vaja a realitzar la Comunitat Valenciana en l'àmbit del foment del desenvolupament regional.  
Cinquè.   
La participació del govern de la Comunitat Valenciana en l'esmentat Pla d'Actuació d'Iberdrola es portarà endavant per mitjà d'aportacions econòmiques, d'acord amb les disponibilitats pressupostàries de cada exercici, i també amb mitjans tècnics, humans i instal·lacions, per a l'estudi i el desenvolupament de projectes concrets junt amb Iberdrola.  
Sisena.   
Iberdrola participarà també per mitjà d'aportacions econòmiques i de mitjans tècnics, humans i d'instal·lacions en l'estudi i el desenvolupament dels projectes proposats en el seu pla, junt amb la Comunitat Valenciana.  
Setena.   
Les condicions de participació d'ambdues parts en els projectes concrets del pla citat es podran recollir en annexos específics, acords en execució d'aquest conveni marc de col·laboració.  
Vuitena.   
El govern de la Generalitat Valenciana facilitarà informació i difusió per als projectes de desenvolupament regional que Iberdrola porte endavant la Comunitat Valenciana, encara que no hi participe directament, sempre que aquests siguen d'interès especial per a la Comunitat Valenciana.  
Novena.   
L'execució i la coordinació de les actuacions que ha de realitzar el govern de la Generalitat dins el marc d'aquest conveni, i també els annexos específics adés esmentats, correspondran a la Conselleria d'Indústria, Comerç i Turisme, la qual es responsabilitzarà de la gestió.  
Deu.   
Per tal de vetllar pel compliment del que s'estipula en aquest protocol, es crearà una comissió de seguiment formada per quatre persones (dues en representació de cada part), que tindrà les següents responsabilitats:  
- Coordinar les activitats de les parts.  
- Coordinar les relacions amb tercers.  
- Dirigir les relacions amb els mitjan de comunicació.  
- Facilitar l'intercanvi d'informació.  
- Realitzar el seguiment econòmic dels convenis específics.  
Onze.  
 En totes les accions de comunicació i difusió corresponents a cadascun dels projectes que es concreten en aquesta col·laboració, haurà de quedar establerta la participació d'ambdues parts i la seua col·laboració en elles.  
Dotze.   
La renovació del conveni marc entrarà en vigor en aquesta data i estarà en vigor fins el dia 31 de desembre de 1995, i es podrà prorrogar si abans es posen d'acord ambdues parts.  
El conveni marc de col·laboració es podrà resoldre a petició de qualsevol de les parts, després de la comunicació prèvia per escrit a l'altra part, amb una antelació mínima de dos mesos. També serà causa de resolució l'incompliment de les seues clàusules, o qualsevol altra que, derivada de la seua naturalesa, siga recollida en les disposicions legals actualment en vigor.  
Llegit per les parts, i com a prova de conformitat amb el que es manifesta en aquest contracte, el signen i el rubriquen al lloc i el dia adés esmentats.  
Per la Generalitat Valenciana Per Iberdrola  
Joan Lerma i Blasco IÑigo de Oriel e Ibarra  
President de la Comunitat Valenciana President   
Pla d'Actuació Regional d'Iberdrola a la Comunitat Valenciana  
Maig de 1993  
índex  
Introducció  
El compromís d'Iberdrola amb el desenvolupament  
Bases d'actuació  
Sectors d'actuació  
Aportacions d'Iberdrola als projectes  
Projectes proposats  
Annexos  
Introducció  
Iberdrola, resultat del procés de fusió realitzat l'any 1991 entre les dues empreses elèctriques més importants del país, representa una part molt important del mercat elèctric espanyol (40% aprox.), i dóna servei a una zona geogràfica que comprèn onze comunitats autònomes, habitada per 15,7 milions de persones, on es genera una part substancial de l'activitat econòmica nacional.  
Aquesta societat, al llarg dels darrers cent anys, per mitjà de les moltes companyies que s'han anat unint fins a configurar l'actual Iberdrola, ha contribuït activament al desenvolupament econòmic de les zones en què ha estat present, no només per mitjà del subministrament d'una font d'energia, sovint insubstituïble, sinó també amb la magnitud de les seues inversions, necessàries per a realitzar la seua activitat.  
L'any 1988, aquesta contribució es va veure potenciada en iniciar-se una activitat conscient i planificada de col·laboració al desenvolupament regional, i en assignar-li una direcció i un equip humà.   
Aquesta activitat, realitzada en principi a unes determinades zones de caràcter "pilot", s'ha perllongat fins avui, quan, a causa dels resultats obtinguts, s'ha incorporat als objectius bàsics d'Iberdrola, n'ha potenciat la capacitat, i ha ampliat la seua zona d'actuació a unes altres comunitats, entre les quals es troba la Comunitat Valenciana.  
En aquest document es presenta una proposta de Pla Estratègic d'Actuació d'Iberdrola per al període 1993-1995, en sintonia amb les polítiques de desenvolupament realitzades pels diversos organismes de la Comunitat Valenciana, i tracta de fer compatibles els nostres esforços amb la consecució dels objectius que ens són comuns, tot donant suport als recursos endògens i impulsant una tasca d'iniciar i innovar.  
El compromís d'Iberdrola amb el desenvolupament  
L'actuació d'Iberdrola en la col·laboració al desenvolupament regional naix d'una reflexió profunda sobre les característiques de l'empresa, els seus objectius i les seues responsabilitats.   
D'aquesta reflexió ha derivat l'establiment, com una de les dues direccions bàsiques per a projectar la missió de l'empresa, «Contribució al perfeccionament de l'entorn econòmic i social».  
Per tal d'aconseguir aquest objectiu s'ha posat en marxa una sèrie d'activitats entre les quals figura de manera principal impulsar i donar suport al desenvolupament de cada comunitat on es troba present.  
No obstant això, Iberdrola, conscient de la seua capacitat i limitació, no pot, ni pretén, substituir l'administració pública de la Comunitat Valenciana, ni qualsevol altra de les diferents institucions i organismes empresarials en les funcions i les competències que li són pròpies. Per tot això, totes les seues actuacions es dirigiran a aconseguir dues condicions considerades essencials:  
- Col·laborar obertament amb els agents socials de la Comunitat Valenciana, des d'uns criteris empresarials, emmarcant totes les seues accions dins les pautes assenyalades per la seua administració.  
- Participar de la resta dels agents sòcio-econòmics de la Comunitat Valenciana, tant en la definició dels projectes que es vol iniciar, com, fonamentalment, en la seua execució i desenvolupament   
Bases d'actuació  
La realització d'aquest pla d'actuació s'ha fonamentat principalment en la realització d'una tasca prèvia de documentació i informació sobre les diverses iniciatives que s'estan desenvolupant amb objectius coincidents.   
Amb aquesta base, i tractant d'optimitzar el resultat de les actuacions que s'han d'iniciar per mitjà de  
La utilització dels recursos i les capacitats d'Iberdrola, en els quals es disposa d'un avantatge diferencial, aprofitant el que som i el que sabem fer millor, i  
L'atenció als objectius propis de la nostra activitat empresarial de forma que presenten una rendibilitat no estrictament econòmica, que en permeten la continuitat, s'han determinat les línies d'actuació que guiaran aquest pla dirigint les seues accions amb tres objectius fonamentals:  
Actuacions dirigides a la creació d'empreses  
Actuacions dirigides a la consolidació d'empreses  
Actuacions dirigides a la col·laboració amb les institucions  
Les línies d'actuació en què s'emmarquen els projectes adés esmentats són les següents:  
Formació  
Activació de teixits empresarials  
Innovació i noves tecnologies  
Col·laboració amb empreses  
Finançament  
Col·laboració en ens de desenvolupament  
Consultori i informació  
De les quals, les quatre primeres tenen una orientació global, que afecten tant organismes i institucions com empreses de forma individual, mentre que les altres tres tenen uns destinataris concrets en el camp empresarial i institucional.   
El projectes en principi considerats s'han escollit tractant que les seues característiques complesquen la intenció d'actuació que guia aquest pla.  
Utilitat: promovent accions amb objectius concrets i mesurables.   
Especificitat: actuant sobre els sectors productius i d'impuls al desenvolupament més important i de més potencial de la Comunitat Valenciana.  
Solidaritat: realitzant-se sempre amb la coparticipació de la resta d'agents sòcio-econòmics involucrats.  
Complementarietat: aportant nous plantejaments o enfocaments sense competir ni substituir iniciatives similars que ja existeixen, sumant-s'hi, si s'escau.  
Viabilitat: realitzant només aquelles activitats d'interès general i que presenten un grau suficient de possibilitats d'èxit, sense crear falses expectatives.  
Estabilitat: que constituesquen un compromís seriós, amb voluntat decidida de realització.  
Flexibilitat: permetent modificar-ne l'abast i el contingut quan els altres organismes participants ho suggeresquen o en funció del seu desenvolupament.  
Sectors d'actuació  
El desenvolupament de projectes recollits en les línies d'actuació vertical, de col·laboració en l'activació de teixits empresarials i de col·laboració directa amb empreses, requereix que s'establesquen uns criteris selectius dels sectors en què es va a actuar, per tal d'optimitzar l'efectivitat dels projectes d'aquestes línies i evitar la dispersió de les accions.   
D'acord amb la documentació oficial estudiada, citada al principi, i prenent com a referència les capacitats d'Iberdrola que permeten aportar elements diferenciadors, hem considertat d'acció preferent els sectors que, tenint una gran importància actual en la zona, permeten un bon potencial de desenvolupament futur.   
Tot això, al costat de les consultes realitzades a altres agents sòcio-econòmics de la Comunitat Valenciana, ens fa orientar les accions citades als sectors agroalimentari, de la ceràmica, el calçat i el cuir, el metall-mecànic, el tèxtil i el vestit, els plàstics, les joguines, el cautxú i el biomecànic.  
De la mateixa manera, qualsevol iniciativa que es reba d'altres sectors serà estudiada per veure si encaixa dins els objectius que propugna aquest pla, i no es descartarà cap d'elles per aquesta causa.  
No obstant això, serà en els sectors referits on l'actuació d'Iberdrola es produirà d'una manera activa, ja que es considera que els esforços aplicats sobre activitats sectorials que no impliquen una activitat significativa a la regió o no presenten un futur de viabilitat suposaria malgastar uns actius tant econòmics com humans que no tenim de sobra.  
Aportacions d'Iberdrola als projectes  
El principal objectiu que Iberdrola persegueix és la col·laboració amb l'administració i la resta d'agents sòcio-econòmics en el desenvolupament de la Comunitat Valenciana, per tal de contribuir al perfeccionament del nostre entorn i integrar-nos-hi.  
Encara que és molt difícil explicar d'una manera concreta quina pot ser l'aportació d'aquesta empresa als projectes enunciats més enllà de la tasca -ja important- d'animació i impulsió del pla, podem indicar, de manera enunciativa, les funcions següents.  
- Elaborar un Pla d'Actuació per al Desenvolupament Regional, complementari a l'oficial.  
- Dissenyar, inicialment, i adaptar els projectes a les característiques específiques de la Comunitat Valenciana.  
- Buscar altres empreses i organismes perquè, arribat el cas, hi participen.  
- Gestionar els projectes, si es demana.  
- Aportar la tecnologia necessària, ara pròpia, ara adquirida a terceres persones.  
- Crear la infrastructura per al desenvolupament dels projectes.  
- Coordinar i afavorir la nostra presència a d'altres comunitats autònomes.   
- Cofinançament dels projectes.  
Projectes proposats  
Amb les anteriors premisses, i en funció de les línies d'actuació, els projectes que es considera realitzar a la Comunitat Valenciana, la distribució temporal dels quals i per destinació es presenta en l'annex I, són els següents:  
Projectes i línia d'actuació  
Formació  
- Promoure la realització de cursos d'emprenedors  
- Id. cursos de reciclatge de directius  
- Id seminaris de mentalització empresarial  
- Id. cursos de noves eines de gestió  
Innovació de noves tecnologies  
- Muntar i gestionar centres d'informàtica imicroelectrònica.  
Estudiar la possible implantació d'una xarxa telemàtica regional i participar en el seu desenvolupament, si escau.  
Finançament  
Promoure la creació d'una línia de finançament per a PIMES.  
Consultoria d'informació  
- Col·laborar amb centres d'informació  
- Crear i mantenir a Iberdrola un sistema d'assessoria i informació sobre promoció empressarial  
- Elaborar bases de dates sectorials  
Activació de teixits empresarials  
- Organitzar i realitzar jornades tècniques sectorials  
- Realitzar estudis sectorials  
Col·laboració amb empreses  
- Id. diagnòstics empresarials globals  
- Id. projectes d'investigació aplicada  
Col·laboració amb ens de promoció i desenvolupament  
- Realitzar estudis de desenvolupament local  
- Promoure i participar activament en ens de desenvolupament regional i local.  
ANNEX I  
Pla d'actuació 1993-1995  
ANNEX II  
Breu descripció de les línies d'actuació  
Objectiu: Elevar el nivell de la formació empresarial i de gestió en les PYMES, institucions públiques, ajuntaments i universitats, per tal de millorar-ne la competitivitat.  
Acció: Celebració i promoció de cursos que potencien els coneixements professionals dels receptors de la formació en el desenvolupament del seu treball actual o li permeta realitzar noves activitats empressarials.  
Dirigit a: Empresaris i directius de les PIMES, nous emprenedors, universitaris del darrer curs i llicenciats, funcionaris d'ajuntaments i institucions públiques i agents del desenvolupament local.  
Col·laboradors: Administració autonòmica, associacions empresarials, universitat, ens de desenvolupament, caixes d'estalvi.  
Aportació d'Iberdrola: Disseny de cursos, col·laboració en l'organització, gestió i finançament.  
Innovació i noves tecnologies  
Objectius: Fomentar l'ús de les noves tecnologies, fonamentalment microinformàtica, microelectrònica i telemàtica en el públic en general i en les PIMES, institucions públiques, ajuntaments i universitats.  
Accions: Crear i gestionar centres de difusió tecnològica en les branques citades, i també impulsar la creació de xarxes telemàtiques d'ús públic  
Dirigit a: Públic en general, preferentment als professionals de qualsevol sector empresarial.  
Col·laboradors: Administració Autonòmica, associacions empresarials, universitats, ens de desenvolupament, caixes d'estalvi.  
Aportació: Impulsar la creació dels centres de d'Iberdroladifusió i col·laborar en la seua organització, gestió i finançament.  
Consultori i informació  
Objectiu: Fomentar la comunicació interempresarial entre els empresaris i la universitat per analitzar les necessitats de la indústria i les possibles solucions que pot aportar el món empresarial i/o universitari.  
Acció: Organitzar reunions, jornades tècniques, seminaris tecnològics, estudis sectorials, etc. amb especial dedicació als sectors productius considerats prioritaris a la Comunitat Valenciana.  
Dirigit aPIMES, universitats i associacions empresarials.  
Col·laboradorsAdministració autonòmica, associacions empresarials, universitats, PIMES.  
Aportació: Col·laboració en l'organització, gestió i d'Iberdrolacofinançament dels projectes.  
Finançament  
ObjectiusPromoure l'existència de fórmules de finançament de noves PIMES a la Comunitat Valenciana  
Acció: Promoure la creació d'instruments de finançament que faciliten la instal·lació a la Comunitat Valenciana de noves activitats, o l'ampliació de les que ja existeixen, participant en el seu capital social i col·laborant en la seua gestió i adminmistració.  
Dirigit a: Empreses i emprenedors que, ja que disposen d'un projecte d'empresa viable, necessiten recursos per a dur-los endavant.  
Col·laboradors: Administració autonòmica, inversors locals, caixes d'estalvis i entitats bancàries.  
Aportació: Col·laboració en la creació, organització gestió i cofinançament de la societat.  
Activitat de teixits empresarials  
Objectiu: Fomentar la comunicació interempresarial i entre els empresaris i la universitat per a analitzar les necessitats de la indústria i les possibles solucions que ha d'aportar el món empresarial i/o universitari.  
Acció: Organitzar reunions, jornades tècniques, seminaris tecnològics, estudis sectorials, etc., amb especial dedicació als sectors productius considerats prioritaris a la Comunitat Valenciana.  
Dirigit a: PIMES, universitats i associacions empresarials.  
Col·laboradors: Administració autonòmica, associacions empresarials, universitat, PIMES.  
Aportació: Col·laboració en l'organització, gestió i cofinançament dels projectes.  
Col·laboració amb empreses  
Objectiu: Analitzar els sectors d'interès per mitjà d'empreses representatives de la Comunitat Valenciana en les àrees tecnològiques i empresarials, i també fomentar la investigació cooperativa entre les empreses.  
Acció: Realitzar diagnòstics tecnològics i empresarials per mitjà d'empreses especialistes i també projectes d'investigació aplicada en les PIMES.  
Dirigit a: PIMES i associacions empresarials  
Col·laboradors: Administració autonòmica, associacions empresarials, universitat i centres tecnològics.  
Aportació: Col·laboració en l'organització, gestió i cofinançament dels diagnosis i els projectes.  
Col·laboració amb ens de desenvolupament  
Objectiu: Participar en les associacions promogudes per les institucions autonòmiques i locals, que donen suport al desenvolupament regional.  
Aportacions: Col·laboració en l'organització, la gestió i el cofinançament dels projectes.